
 17.2.2020
 BG
 Официален вестник на Европейския съюз
 L 43/69
 РЕГЛАМЕНТ ЗА ИЗПЪЛНЕНИЕ (ЕС) 2020/207 НА КОМИСИЯТА
 от 14 февруари 2020 година
 за изменение на Регламент (ЕС) No 142/2011 по отношение на вноса на храни за домашни любимци от Саудитска Арабия
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) No 1774/2002 (1), и по-специално член 41, параграф 4 от него,
 като има предвид, че:
 (1)
 С Регламент (ЕС) No 142/2011 на Комисията (2) се установяват правила за прилагането на Регламент (ЕО) No 1069/2009, включващи свързаните с общественото здраве и здравето на животните условия за внос на храни за домашни любимци.
 (2)
 Изискванията във връзка с вноса в Съюза и транзитното преминаване през него на храни за домашни любимци, включително дъвчащи предмети за кучета, са установени в глава II, раздел 1 от приложение XIV към Регламент (ЕС) No 142/2011, заедно със списъка на трети държави в ред 12 от таблица 2 от него.
 (3)
 Компетентните органи на Кралство Саудитска Арабия предоставиха на Комисията уверения, че Кралство Саудитска Арабия е в състояние да спазва приложимите здравни условия, както и достатъчно гаранции за осъществяваните от тях проверки на производството на храни за домашни любимци от домашни птици. Поради това е оправдано Саудитска Арабия да се добави в списъка на третите държави, от които могат да бъдат внасяни в Съюза и транзитно да преминават през него преработени храни за домашни любимци с произход от домашни птици.
 (4)
 Поради това таблица 2 в глава II, раздел 1 от приложение XIV към Регламент (ЕС) No 142/2011 следва да бъде съответно изменена.
 (5)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 В глава II, раздел 1 от приложение XIV към Регламент (ЕС) No 142/2011 таблица 2 се изменя в съответствие с текста в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 февруари 2020 година.
 За Комисията
 Председател
 Ursula VON DER LEYEN
 (1) ОВ L 300, 14.11.2009 г., стр. 1.
 (2) Регламент (ЕС) No 142/2011 на Комисията от 25 февруари 2011 г. за прилагане на Регламент (ЕО) No 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
 ПРИЛОЖЕНИЕ
 В глава II, раздел 1, таблица 2 от приложение XIV към Регламент